Περιγραφή το τοπίου

Οι Μαριές βρίσκονται στο όμορφο νησί της Θάσου, μόλις 7 χιλιόμετρα από τα Λιμενάρια και περίπου 20 χλμ. Από τον Πρίνο , το ένα από τα δύο λιμάνια του νησιού.

Οι Μαριές , με 300 περίπου κατοίκους, είναι ίσως το μικρότερο σε πληθυσμό χωριό της Θάσου .Εξαιτίας όμως της φυσικής του ομορφιάς πλημμυρίζει από πολλούς ξένους και Έλληνες τουρίστες την καλοκαιρινή περίοδο.

Πρώτη εντύπωση

Πώς και πότε το επισκεφτήκατε;

Από μικρό παιδάκι επισκέπτομαι ,μαζί με την οικογένεια μου, το πολύ όμορφο αυτό ψαροχώρι της Θάσου. Είναι απολύτως βέβαιο ότι με την πρώτη ματιά θα σε μαγέψει. Η γραφικότητά του , το πράσινο, οι βαρκούλες μπροστά στο λιμάνι και κυρίως οι τρεις συνολικά παραλίες με τα κρυστάλλινα γαλαζοπράσινα νερά θα σε αφήσουν άφωνο!

Περιγράψτε το τοπίο με λεπτομέρεια

Η τρίτη παραλία του χωριού λέγεται Ατσπάς και είναι σίγουρα η μεγαλύτερη ατραξιόν. Πρόκειται για έναν μικρό κόλπο ανάμεσα σε δύο μεγάλους όγκους , μοιάζει να βρίσκεται σε μια χαράδρα δηλ. δεν είναι στο επίπεδο του δρόμου. Κάτι που την κάνει ακόμη πιο ελκυστική. Τα νερά της παραλίας είναι πάντοτε καθαρά και πολύ ρηχά, με αποτέλεσμα τα μικρά παιδιά να παίζουν άφοβα στα καταπληκτικά αυτά νερά . Είναι δηλαδή κάτι σαν μια φυσική πισίνα.

Κάτι που σας έκανε εντύπωση

Στις Μαριές Θάσου δε βαριέμαι ποτέ , αφού μπορώ να επιλέξω ανάμεσα σε τρεις παραλίες για το καθημερινό μου μπάνιο, έχει πολύ ωραίες ταβερνούλες με νόστιμα φαγητά , μια παιδική χαρά δίπλα στο σπίτι μας –για ατελείωτο και ξέγνοιαστο παιχνίδι μέχρι το βράδυ- .Επίσης γίνονται πολύ συχνά εκδηλώσεις με κλόουν , μουσικά συγκροτήματα και άλλα. Είναι εντυπωσιακό πώς σε ένα τόσο μικρό και ήσυχο χωριό γίνονται τόσα πολλά πράγματα.

Συναισθήματα , σκέψεις

Μου αρέσει πολύ εδώ , γι αυτό και θέλω κάθε καλοκαίρι να έρχομαι όσο περισσότερες μέρες γίνεται. Αν και έχω πάει σε πολλά άλλα μέρη , νομίζω ότι αυτόν τον τόπο δεν θα τον άλλαζα με τίποτα!!